cyanic-selkie/wikianc huggingface dataset:
Euroopa hümn
Kasutuselevõtt
Hümn avalikustati suure teabekampaaniaga 1972. aasta Euroopa päeval. 1985. aastal võeti hümn riigipeade ja valitsuste poolt tarvitusele Euroopa Ühenduse (aastast 1993 Euroopa Liidu) hümnina. Euroopa hümn ei ole mõeldud liikmesriikide riigihümne asendama, vaid pigem tähistama kõikide riikide ühiseid väärtusi ja nende "ühinemist mitmekesisuses" (viitega Euroopa Liidu motole, milleks on "Ühinenud mitmekesisuses"). See väljendab ühinenud Euroopa ideaale: vabadust, rahu ja ühtsust.
Hiljutised sündmused
Hümn plaaniti lisada koos teiste Euroopa sümbolitega ka Euroopa põhiseaduse lepingusse, kuid kuna seda lepingut ei ratifitseeritud, siis asendati see Lissaboni lepinguga. Seal aga ei ole mingeid viiteid liidu sümbolitele. Lepingule lisati deklaratsioon, millega kuusteist liikmesriiki siiski välja pakutud sümboleid formaalselt tunnustasid. Vastusena sellele otsustas ka Euroopa Parlament hümni ametlikel üritustel rohkem kasutada. 2008. aasta oktoobris muutis parlament oma protseduurireegleid nii, et hümni tuli mängida valimistele järgneval uue parlamendi töö alustamisel ja enne ametlikke istungeid.
Kasutamine
pisi|[[Friedrich Schiller kirjutas "An die Freude", millest sai Beethoveni heliteose alus. Kuna ühte Euroopa Liidu keelt ei soovitud teistest kõrgemale seada, jäeti Euroopa hümnist saksakeelsed sõnad välja]] Koos teiste Euroopa sümbolitega propageeritakse ka Euroopa Nõukogu ja Euroopa Liidu hümni "Ood rõõmule" kui kogu Euroopa sümbolit. Hümni kasutatakse Euroopa päeval, lepingute allkirjastamisel ja muudel ametlikel puhkudel. Lisaks neile institutsioonidele püüab ka Euroopa Parlament hümni rohkem kasutada. Seda eriti pärast seda, kui aastatel 2007–2009 Euroopa Parlamendi president olnud Hans-Gert Pöttering käis visiidil Iisraelis, kus mängiti sel puhul Euroopa hümni: president tundis end sellest liigutatuna ja ta soovis näha, et hümni ka Euroopas sagedamini kasutataks.
2007. aastal toimunud Lissaboni lepingu allkirjastamise tseremoonial esitati Euroopa Liidu tollaste liikmesriikide esindajatele ka Euroopa hümni, kuid seda tavapäratult: selle kandsid ette 26 Portugali last, esitades ka teose algseid saksakeelseid sõnu.
1992. aasta Euroopa meistrivõistlustel jalgpallis kasutas hümni Sõltumatute Riikide Ühenduse jalgpallikoondis.
4. oktoobril 2010 kasutati hümni tähistamaks Euroopa meeskonna võitu Ameerika Ühendriikide meeskonna üle Ryder Cupi golfivõistlusel. Euroopa võistkonna kapten Colin Montgomerie otsustas traditsioone murda ning mängida kõigi meeskonnaliikmete kodumaade hümnide asemel vaid Euroopa hümni.
Mitteametlikud sõnad
Kuna Euroopa Liidu asjaajamises on kasutusel palju keeli, on hümn ilma sõnadeta ning Schilleri kirjutatud saksakeelsetel sõnadel, mille põhjal Beethoven oma sümfoonia lõi, on vaid mitteametlik staatus. Sellest hoolimata lauldakse hümni ajal sageli just neid sõnu. Samas kasutatakse vähem tähtsatel üritustel ka teistesse keeltesse tõlgitud sõnu.
Prantsusmaal tunti variatsioone Beethoveni "Oodist rõõmule" ammu enne Euroopa Liidu loomist. Neist mitmed on ka trükis avaldatud, sealhulgas libretist Maurice Bouchori (1855–1929) variatsioon "Hymne à l'universelle humanité", mis lisas mitu värssi varem ilmunud Jean Ruault' versioonile. See ning Maurice Bouchori ja Julien Thiersot' koostöös valminud "Hümn tulevikule" ("Hymne des temps futurs") on ilmunud sealsetes põhikoolides väga levinud muusikaõpikus "Chants populaires pour les écoles". Just seda tõlgendust esitavad koolikoorid Euroopaga seotud üritustel. Veel on teada ka katoliiklasest kirjaniku Joseph Folliet' (1903–1972) tõlgendus.
Tänu oma neutraalsusele ja ajaloolisele taustale on kõige laialdasemalt tunnustatud Austria helilooja Peter Rolandi kirjutatud ladinakeelsete sõnadega tõlgendus.
Rosen (valge)
thumb|Roseni (valge) suguvõsa aadlivapp thumb|Roseni (valge) suguvõsa vabahärravapp Rosen on Eestimaa aadlisuguvõsa.
Ajalugu
Suguvõsa esimene esindaja Eestimaal oli Pommerist pärit kaupmees Bogislaus Rosen (kuni aadeldamiseni kandis nime Rose) (1572–1658), kes sai 1603. aastal Tallinna kodanikuks. Bogislaus von Rosen, kes oli väga rikas, laenas sageli raha Rootsi riigile ja sai võlgade katteks mitmeid maavaldusi. Talle kuulusid Eestimaal 26 küla, mille kogusuuruseks oli umbes 338 adramaad. 1617. aastal tõstis Gustav II Adolf ta von Roseni nime all aadliseisusse. ning kanti Rootsi rüütelkonna aadlimatriklisse all nr 290. 1620–1636 oli ta Koporje ja Jamburgi asehaldur.
Suguvõsa vapil kujutati lõvi ja valgeid (hõbedasi) roose. Et teha vahet põlise Liivimaa Rosenite suguvõsaga, kutsuti uue suguvõsa esindajaid valgeteks Roseniteks.
Mõisad
Rosenitele kuulusid erinevatel aegadel: Roosna-Alliku mõis, Lehmja mõis, Jõepere mõis, Ramma mõis, Karinu mõis, Viisu mõis, Väinjärve mõis, Mäo mõis, Vodja mõis, Prandi mõis, Äntu mõis, Koordi mõis, Purdi mõis, Silmsi mõis, Kiltsi mõis, Paslepa mõis, Tolka mõis (Liivimaa kubermangus), Domassova mõis (Ingerimaal), Lipkani mõis (Bessaraabia kubermangus), Tonjamini mõis (Vitebski kubermangus), Salessi mõis (Vitebski kubermangus).
A-Rosa Riva
pisi|A-Rosa Riva [[Bratislavas]] A-Rosa Riva (registreeritud nimi A'Rosa Riva) on Saksamaa jõereisilaev.
Chimamanda Ngozi Adichie
pisi|Chimamanda Ngozi Adichie (2013)
Chimamanda Ngozi Adichie (sündinud 15. septembril 1977) on Nigeeria päritolu ameerika kirjanik ja naisõiguslane.
Chimamanda Ngozi Adichie sündis Nigeerias ja alustas seal haridusteed. Ülikooliõpinguteks sai ta stipendiumi ja siirdus Ameerika Ühendriikidesse.
A-Rosa Riva
2002. aastal tellis Seetours Neptun Werftilt veel kaks sama tüüpi jõereisilaeva. Need laevad ei saanud üle Läänemere, Kieli kanali, Põhjamere, Waddenzee, Reini ja Maini Doonuale sõita, sest nad olid 14,4 m laiad, aga Reini-Maini-Doonau kanal on kuni 11,4 m laiustele laevadele mõeldud.
Laev tehasenumbriga S.504 anti laevakompaniile üle 2004. aasta märtsis. Dokilaevaga viidi see Mustale merele Constanţasse. Sealt sõitis jõereisilaev omal jõul mööda Doonau – Musta mere kanalit ja Doonaud Passausse, kus ta ristiti 9. aprillil 2004 ning samal päeval algas A-Rosa Riva esmareis.
Chimamanda Ngozi Adichie
Tunnustus
Tema tööd on tunnustatud mitmete auhindadega, muu hulgas:
A-Rosa Riva
2003 likvideeriti ühisettevõte Seetours. A-Rosa oli üks kolmest kaubamärgist, mis jäi Deutsche Seereedereile, kes hakkas seda valitsema oma tütarettevõtte Arkona kaudu. Alates 2009 on laeva omanik laevakompanii A-Rosa Flussschiff GmbH. See ettevõte tekkis siis, kui jõelaevandusega tegeleva osakonna juhatus kõik DSR-i jõelaevad emafirmalt välja ostis ja iseseisvat äri alustas.
Laev sõidab Doonau-äärsete linnade Passau (Saksamaa)–Viin–Budapest–Belgrad–Vilkovo (Ukraina) vahet. Tehniline hooldus toimub Linzis. Laeva kodusadam on Rostockis, aga sinna ei saa laev omal jõul sõita.
Tehnilised andmed
Laev on 124,5 m pikk ja 14,4 m lai. Tema süvis on 1,47–1,87 m ja laev ulatub veepinnast 6,96 m kõrgemale. Kõrge veeseisu korral võib see tekitada probleeme sildade alt läbipääsemisega, aga kui roolikamber ja varikatus maha monteerida, siis laeva kõrgus väheneb. Laeva veeväljasurve on 1850 tonni.
Laeval on 4 tekki, 100 kajutit ja 242 reisijakohta. Laevaperes on 50 liiget.
Laeval on kaks MTU peamasinat võimsusega 0,8 MW, koguvõimsus on 1,6 MW. Sõuseadme moodustavad 2 Schotteli põtkurit, mida käitab diiselmootor võimsusega 220 kW. Elektrisüsteemi toidet juhitakse 3 MAN-i diiselgeneraatori abil, millest igaühe võimsus on 380 kW. Lisaks on laeval Deutzi varugeneraator võimsusega 37 kW.
Laeva sisustus
Laeval on 100 neljatärnikajutit. Kõik need on kahekohalised ja nende pindala on 14,5–16,5 m². Kõigis kajutites on konditsioneer, dušš, kahekohaline voodi, seif ja lameekraanteler. Keskmisel tekil on 48 kajutil rõdu. Alumisel tekil on 42 tagumises kajutis lisadiivan. Kaks alumist tekki on ette nähtud üksnes puhkekohaks reisijatele ja laevaperele.
Ülemisel tekil on vööri eesosas klaasist seintega puhkesaal, kus on baar ja lava. Sellest tagapool asub tervise- ja heaolukeskus, kus on massaažiruum, jõusaal ja kaks sauna. Laeva keskosas on sissepääsu lähedal kauplus. Laeva restorani taga on lahtine ahtritekk. Lahtisel tekil roolikambri taga on bassein, päevitamisala, puttamise griin golfimängijate jaoks ja grillimiskoht. Osa lahtisest tekist on kaetav päikesepaneelidega.
Elbmarschi ühisvald
thumb|Samtgemeinde Elbmarschi paiknemine Harburgi kreisis
Elbmarsch on valdade ühendus (Samtgemeinde) Saksamaal Alam-Saksi liidumaal Harburgi kreisis.
See asub Elbe lõuna(vasak)kaldal, umbes 30 km Hamburgist kagus ja 20 km Lüneburgist põhjas. Selle keskus on Marschacht. Nimi viitab paduratele (saksa: Marsch) piki Elbet.
Samtgemeinde Elbmarschi koosseisus on järgmised vallad:
Vabaduse laul
Vabaduse laul oli 8. septembril 1991 Tallinna lauluväljakul toimunud üritus, millega tähistati Eesti taasiseseisvumist. Ürituse deviis oli "Jää vabaks, Eesti meri". Ürituse põhieestvedaja oli Eestimaa Rahvarinne.
Augustis 2011 toimus Eesti taasiseseisvumise 20. aastapäeva tähistamiseks samanimeline üritus.
Korioideamelanoom
pisi|Melanoom vikerkestal Koroideamelanoom ehk uveamelanoom on vähkkasvaja (melanoom) silma soonkestas, mis hõlmab vikerkesta, ripskeha ja/või pärissoonkesta. See kasvaja saab alguse pigmentrakkudest, mis asuvad soonkestas ja annavad silma värvi. Need rakud erinevad võrkkesta pigmentepiteeli moodustavatest rakkudest, mis asuvad võrkkesta all ja millest ei teki melanoome.
Epidemioloogia
Uveamelanoom on kõige sagedasem silma sees alguse saav kasvaja täiskasvanutel. Esinemissagedus on püsinud stabiilsena viimate aastate jooksul.
Tekkimise põhjus
Uveamelanoomi tekkimise põhjus on lõpuni teadmata. Somaatiline BAP-1 mutatsioon tõstab riski haigestuda uveamelanoomi. Soonkesta neevused on silmpõhjas tavalised ja võivad harva areneda melanoomideks. UV-kiirgusel ei ole leitud seost uuveamelanoomi tekkega.
Alatüübid
Uveamelanoom, mida meedias ja tava kõnepruugis tihti nimetatakse ka silma melanoomiks, võib alguse saada kõigist kolmest soonkesta osast, ja jagatakse tavaliselt lokalisatsiooni järgi pärissoonkesta melanoomiks, ripskeha melanoomiks ja vikerkesta melanoomiks. Suuremad melanoomid võivad ulatuda mitmesse piirkonda ja neid nimetatakse vastavalt. Tõeline vikerkesta melanoom, mis on alguse saanud vikerkestas, erineb teistes soonkesta osades alguse saanud melanoomidest, mis kasvavad ka vikerkesta, prognoosi poolest sedavõrd, et teistele viidatakse ühiselt kui posterioorsetele soonkesta melanoomidele.
Vikerkesta melanoom
Uveamelanoom võib alguse saada pigmentrakkudest vikerkestas. Healoomulised pigment kasvajad nagu vikerkesta tedretähnid ja sünnimärgid, on tavalised ja kätkevad endas harva riski tervisele. Kui tekivad viited pahaloomulisusele klassifitseeritakse need vikerkesta melanoomiks. Kuigi vikerkesta melanoom on tekkinud soonkesta pigmentrakkudest esineb neil BRAF mutatsiooni, nagu naha melanoomidel. Vikerkesta melanoomid saadavad metastaase harva ja ravi järgselt säilib kasulik nägemine, kui diagnoositakse varakult. Vikerkesta melanoomid moodustavad 5% uveamelanoomidest.
Posterioorne soonkesta melanoom
pisi|Vahelduvalt pigmenteeritud seene-kujuline soonkesta kasvaja on murdnud läbi Bruch'i membraani ja kasvanud võrkestaalusesse ruumi Healoomulised pigmentkasvajad soonkestas nagu neevused ehk sünnimärgid on väga tavalised ja kätkevad endas harva riski tervisele. Kui tekivad viited pahaloomulisusele klassifitseeritakse need melanoomiks. Kuigi uveamelanoom on erinev nahamelanoomist, mille teket seostatakse ultraviolettkiirgusega, on tal sarnasusi teiste mitte-päikesest-tingitud melanoomidega nagu näiteks limaskestade melanoomid. BRAF geeni mutatsioonid on väga harvad posterioorsete soonkesta melanoomidel. Uveamelanoomides leidub GNAQ/GNA11 mutatsioone, mida leidub ka sinineevuses, Ota neevuses ja okulaarses melanoosis. Nagu ka BRAF geenis on mutatsioonid GNAQ/GNA11 geenides on varased muutused kasvaja tekkes ja ei ole seotud kasvaja prognoosiga. Seevastu mutatsioonid BAP1 geenis on selgelt seotud metastaaside tekkimisega ja patsiendi prognoosiga. Posterioorset soonkesta melanoomi esineb sagedamini heleda naha ja siniste silmadega inimestel. Teisi riskitegureid nagu sinine valgus ja keevitamine on uuritud, aga nende roll ei ole veel selge. Mobiiltelefoni kasutamine ei ole uveamelanoomi riskitegur.
Ravi
Korioideamelanoomi ravi põhineb mitmetel kliinilistel uuringutel, millest tähtsamaks on The Collaborative Ocular Melanoma Study (COMS). Ravimeetodi valik sõltub mitmest tegurist, millest olulisemad on kasvaja suurus ja kasvaja biopsia analüüsi tulemused. Esmane ravimeetod võib olla silma eemaldamine ehk enukleatsioon, aga seda kasutatakse ainult suuremate kasvajate ravis või kaasnevate probleemide korral. Edusammud kiiritusravis on oluliselt vähendanud silma eemaldamise vajadust arenenud riikides. Kõige levinum kiiritusravi meetod on plaat brahhüteraapia, mis tähendab, et väike kettakujuline plaat millele üks pind kiirgab radioaktiivset kiirgust (tavaliselt Jood-125 või Ruteenium-106) kinnitatakse silma välispinnale kohas, kus silma sees asetseb kasvaja. Plaat jäetakse sinna kuni saavutatakse soovitud kiirgusdoos (tavaliselt mõneks päevaks) ja siis eemaldatakse. Risk metastaaside tekkeks on ei sõltu kas raviks on kasutatud silma eemaldamist või brahhüteraapiat, mis viitab sellele, et mikrometastaasid on tekkinud juba enne silmas asuva kasvaja ravi. Teised ravimeetodid on näiteks transpupillaarne termoteraapia, erinevad välise kiiritusravi meetodid, kasvaja kirurgiline eemaldamine või kombinatsioon erinevatest meetoditest. Levinumad kasvaja kirurgilise eemaldamise meetodid on transskleraalne resektsioon ja transretinaalne endoresektsioon.
Ķieģeļceplis
Ķieģeļceplis on küla (mazciems) Lätis Smiltene piirkonnas Rauna vallas.
Küla asub valla idaosas Cimziņa jõe ääres. Seal asub Ķieģeļceplise bussipeatus. Asula on tekkinud endise Rauna telliselöövi juurde. Aastail 1999–2021 kuulus küla Rauna piirkonda.
Asulas tegutseb keraamikatehas Raunas ceplis.
Aastal 2007 oli külas 10 elanikku.
Hanstedti ühisvald
thumb|Samtgemeinde Hanstedti paiknemine Harburgi kreisis
Hanstedt on valdade ühendus (Samtgemeinde) Saksamaal Alam-Saksi liidumaal Harburgi kreisis. Selle keskus on Hanstedt.
Samtgemeinde Hanstedti koosseisus on järgmised vallad:
Efraín Ríos Montt
pisi| José Efraín Ríos Montt (16. juuni 1926 Huehuetenango, Guatemala – 1. aprill 2018 Guatemala, Guatemala) oli Guatemala sõjaväelane (kindral) ja poliitik. 23. märtsist 1982 kuni 8. augustini 1983 oli ta Guatemala president.
Eesti advokatuuri kvaliteedijuhtimise tunnistus
Ajalugu ja eesmärk
Eesti Advokatuuri kvaliteedijuhtimise tunnistuse ideed tutvustati esimest korda 2015. aasta Eesti Advokatuuri üldkogul. Kvaliteedijuhtimise nõuete väljatöötamisel saadi inspiratsiooni Inglismaal 1998. aastal loodud ja praeguseks rahvusvaheliselt kasutusel olevast Lexceli standardist. Eesti Advokatuuri kvaliteedijuhtimise tunnistus ei ole seotud ega võrreldav ISO kvaliteedijuhtimissüsteemi ja selle nõuetega. Peamiseks erinevuseks on asjaolu, et Eesti Advokatuuri kvaliteedijuhtimise tunnistus on välja töötatud spetsiaalselt advokaadibüroode eripära arvestades ning advokaadibüroode vajadustest lähtuvalt.
Kvaliteedijuhtimise standardi välja töötamisel on arvestatud just Eestis tegutsevate advokaadibüroodega, sh nii väikeste, keskmise suurusega kui ka suuremate büroode eripäradega. Seetõttu, et tegemist on kohaliku tunnistusega, on selle taotlemine lihtsam ja vähem aeganõudev kui ISO sertifikaadi taotlemine. Eesti Advokatuuri kvaliteedijuhtimise tunnistuse esmane eesmärk on täiustada ja tõsta advokaadibüroode teenindusstandardit. Lisaks on Eesti Advokatuuri kvaliteedijuhtimise tunnistuse eesmärgiks klienditeeninduse jätkusuutlik areng, kuivõrd kvaliteedijuhtimise tunnistus tõstab esile kolme võtmevaldkonda kliendiheaolu tagamisel. Vastavateks valdkondadeks on korrektne advokaadibüroo pidamine ja asjaajamine; kvaliteetse õigusteenuse osutamist soodustava töökeskkonna loomine ja teeninduslahenduste uuenduslikkus ning jätkusuutlik arendamine, kliendisuhete kohane loomine ja hoidmine.
Taotlemise kord
Eesti Advokatuuri kvaliteedijuhtimise tunnistuse taotlemine on vabatahtlik ja seda võivad taotleda kõik Eestis asuvad advokaadibürood olenemata advokaadibüroo suurusest ja asukohast. Eesti Advokatuuri kvaliteedijuhtimise tunnistuse väljaandmise käigus hinnatakse advokaadibüroo teeninduskvaliteedi taset, eeskätt advokatuuriseaduses, kodukorras, eetikakoodeksis ja advokatuuri juhendites-eeskirjades kehtestatud nõuete seisukohalt. Eesti Advokatuuri kvaliteedijuhtimise tunnistuse taotlemise ja väljaandmise käigus ei hinnata advokaatide poolt osutatava õigusabi sisu.
Eesti Advokatuuri kvaliteedijuhtimise tunnistuse taotlemiseks tuleb advokaadibürool esitada kirjalik taotlus Eesti Advokatuurile advokatuuri juhatuse kinnitatud vormil. Taotlusele tuleb märkida advokaadibüroo nimi, aadress, taotluse esitaja nimi, telefon, e-post, advokatuuri liikmete arv büroos ja taotluse täitmise kuupäev. Pärast taotluse esitamist tuleb kvaliteedijuhtimise tunnistust taotleval advokaadibürool täita advokatuuri poolt saadetav kvaliteedijuhtimise küsimustik. Küsimustik tuleb täita kolmekümne päeva jooksul ja advokatuurile tagastada. Küsimustiku täitmisel peab advokaadibüroo vastama küsimustele jah-ei vastusevariante kasutades ja viitama, kuidas vastava nõude täitmine on reguleeritud. Küsimustik sisaldab küsimusi advokaadibüroo struktuuri, kliendisuhete ja -halduse, elektroonilise kommunikatsiooni, õigusteenuse osutamise, töökeskkonna ja asjaajamise ning kutsesaladuse hoidmise kohta. Kui advokaadibüroo ei saa vastata kõigile küsimustele positiivselt või advokatuuri vastutava töötaja hinnangul ei taga vastustes esitatud viited ja kirjeldused protseduuride või nõutava dokumentatsiooni kohta piisavalt meetmeid, toimub advokaadibüroo nõustamine täitmata jäänud nõuete osas. Nõustamise eesmärgiks on viia büroo tegevus küsimustikus kajastatud kvaliteedijuhtimise põhimõtete ja nõuetega vastavusse.
Eesti Advokatuuri kvaliteedijuhtimise tunnistuse taotlemise teiseks etapiks on audit. Auditi viib läbi advokatuuri vastutav töötaja ja auditi jooksul kontrollitakse täielikult või pisteliselt kvaliteedijuhtimise küsimustikule antud vastuste vastavust tegelikele tingimustele. Auditeerimine viiakse läbi hiljemalt kuuekümne päeva jooksul kvaliteedijuhtimise küsimustiku advokatuurile esitamisest. Eesti Advokatuuri kvaliteedijuhtimise tunnistuse väljastamine on tasuline. Eesti Advokatuuri kvaliteedijuhtimise tunnistuse väljastamise otsustab advokatuuri juhatus advokatuuri vastutava töötaja ettepanekul. Advokatuuri juhatusel on õigus kvaliteedijuhtimise tunnistuse väljastamise menetlust mitte algatada, menetlus lõpetada, tunnistust mitte väljastada või tunnistada väljastatud tunnistus kehtetuks juhul, kui advokaadibüroos tegutsevat advokaati on karistatud aukohtu distsiplinaarkaristusega. Eesti Advokatuuri kvaliteedijuhtimise tunnistuse kehtivusaeg on kolm aastat. Kehtivusaja lõppemisel on võimalik kvaliteedijuhtimise tunnistuse kehtivusaja pikendamine vastava taotluse esitamisega.
Vaheaudit
Eesti Advokatuuri kvaliteedijuhtimise tunnistuse kehtivuse ajal kontrollitakse advokaadibüroo vastavust Eesti Advokatuuri kvaliteedijuhtimise tunnistuse nõuetele iga 12 kuu järel. Kvaliteedijuhtimise nõuetele vastavuse kontrollimiseks edastab Eesti Advokatuur advokaadibüroole kontrollküsimused. Kontrollküsimused on samadest valdkondadest kui kvaliteedijuhtimise tunnistuse taotlemisel täidetavas küsimustikus, kuid küsimused on keskendunud protsessides toimunud muutustele ja vähem protsesside kirjeldustele. Samuti on küsimustik tunduvalt lühem. Kontrollküsimustiku täitmise järgselt üldiselt auditit läbi ei viida, kuid juhul, kui küsimustikust nähtuvalt on toimunud olulised muudatused, mis võivad mõjutada kvaliteedijuhtimist, viiakse läbi ka audit. Advokaadibürood, millele on väljastatud Eesti Advokatuuri kvaliteedijuhtimise tunnistus, ei kontrollita korralise järelevalve käigus, välja arvatud juhul, kui advokaadibüroo osas on esitatud kaebus. Iga-aastane auditeerimine on samuti tasuline.
Tunnistuse kehtivusaja pikendamine
Eesti Advokatuuri kvaliteedijuhtimise tunnistuse kehtivusaega on võimalik pikendada vastava taotluse esitamisega. Taotlus kehtivusaja pikendamiseks tuleb esitada 30 päeva enne tunnistuse kehtivusaja lõppu. Arvestades, et üldjuhul vaheauditite raames auditeerimist ei toimu, viiakse kehtivusaja pikendamisel läbi auditeerimine. Sõltuvalt advokatuuri vastutava töötaja otsusest võib auditeerimise läbi viia vähendatud mahus. Kehtivusaega pikendatakse kolmeks aastaks. Juhul kui kehtivusaega ei pikendata või seda ei taotleta, kaotab advokaadibüroo õiguse kasutada Eesti Advokatuuri kvaliteedijuhtimise tunnistuse logo kirjatarvetel ja turundusmaterjalidel.
Tunnistuse eelised
Eesti Advokatuuri kvaliteedijuhtimise tunnistuse saanud advokaadibüroode nimed avaldatakse Eesti Advokatuuri aastaraamatus ja veebilehel. Samuti võib Eesti Advokatuuri kvaliteedijuhtimise tunnistuse saanud advokaadibüroo kasutada Eesti Advokatuuri kvaliteedijuhtimise tunnistuse logo oma kodulehel ja blankettidel, infokandjatel ja muudes turunduslikes materjalides.
Tunnistuse saanud bürood
2017. aasta augusti seisuga on Eesti Advokatuuri kvaliteedijuhtimise tunnistus väljastatud 12 Eesti advokaadibüroole.
Eesti Advokatuuri kvaliteedijuhtimise tunnistuse on saanud järgmised advokaadibürood:
Martin Oja
Martin Oja on eesti filmikriitik, luuletaja ja semiootik.
Junaškõ
Junaškõ (ukraina keeles Юнашки) on küla Ukrainas Vinnõtsja oblastis Pogrebõštše rajoonis. Elanike arv on 203. Pindala on 0,12 km².
Arbeit macht frei
Arbeit macht frei on saksakeelne fraas, mis tõlkes tähendab 'töö teeb vabaks'.
Fraas oli kirjas paljude Saksamaa koonduslaagrite sissepääsul.
Waltoni maakond (Georgia)
thumb|Waltoni maakonna kohtumaja Monroes Waltoni maakond (Walton County) on maakond USA-s Georgia osariigis.
Maakonna halduskeskus ja suurim linn on Monroe.
Maakonna pindala on 855 km². Veepindala on 2 km².
Elanike arv oli 2010. aasta rahvaloenduse järgi 83 768. Aastal 2000 oli elanikke 60 768.
Ajalugu
Waltoni maakond moodustati 15. detsembril 1818. aastal 46. Georgia maakonnana. Maakond on nime saanud George Waltoni järgi, kes oli üks kolmest mehest Georgia osariigist USA iseseisvusdeklaratsiooni allkirjastamisel. Teised kaks olid Button Gwinnett ja Lyman Hall.
Loodi mõis
pisi|Loodi mõisa peahoone (juuli 2012) Loodi mõis (saksa keeles Kersel) oli rüütlimõis Paistu kihelkonnas Viljandimaal. Nüüdisajal jääb mõis Viljandi maakonda Viljandi valda.
Mõis asutati 16. sajandi keskel.
Mõisa puidust barokne peahoone ehitati 18. sajandi keskel.
Ralfs Nemiro
pisi|Ralfs Nemiro (2018) Ralfs Nemiro (sündinud 9. veebruaril 1981 Riias) on Läti jurist ja poliitik. Ta oli 23. jaanuarist 2019 kuni 16. märtsini 2020 majandusminister Arturs Krišjānis Kariņši valitsuses.
2017. aasta Läti kohalikel valimistel valiti ta Jelgava piirkonna nõukogusse. 2018. aasta Läti parlamendivalimistel valiti ta seimi liikmeks. 23. jaanuaril 2019 sai tast majandusminister Arturs Krišjānis Kariņši valitsuses.
Tullio Liblik
pisi|Tullio Liblik Tullio Liblik (sündinud 12. novembril 1964 Kuressaares) on eesti ettevõtja.
Töökäik
Tullio Liblik hakkas ettevõtlusega tegelema 1993. aastal, mil ta asutas koostöös Toivo Alti ja Carl-Erik Sunbladiga AS Ösel Foodsi, mille põhitegevus oli karastusjookide tootmine. Sama omanikeringiga asutati tooraine saamiseks maasikakasvatusega tegelev AS Marjakasvatus. 1997. aastal laienes Ösel Foods Vene turule, Ösel Investile kuulunud tehases Moskvas hakati 1998. aastal tootma ketšupit. 1999. aastal osteti norralastelt Paljassaare Kalatööstus, mis tootis kalapulki. Tullio Liblik väljus toiduärist 2001. aastal, mil ta müüs talle kuulunud Ösel Foodsi aktsiad Carl-Erik Sunbladile.
Samal aastal asutas Tullio Liblik kinnisvaraarenduse ja ärikonsultatsioonidega tegeleva ettevõtte OÜ Saarte Investeering. Saarte Investeering on teinud kinnisvaraarendusi nii Saaremaal Kuressaares, Tallinnas kui ka Pärnumaal Sauga vallas (suuremate kinnisvaraarenduste hulka kuuluvad Merikotka elamurajoon Kuressaares , Hirvepargi elurajoon Pärnumaal Sauga vallas ning neli korterelamut Tallinna kesklinnas) .Eelkõige on Saarte Investeering panustanud elamuehitusse. Kinnisvaraarenduse valdkonnaga on seotud ka mitmed teised Tullio Libliku asutatud ettevõtted: kinnisvarabüroo OÜ A&A Kinnisvara Saaremaa büroo ning OÜ Energiamaja Konsultatsioonid. Madalenergiamajade ehitusega tegelev OÜ Energiamaja alustas 2013. aastal 407 ridaelamuboksiga elurajooni arendust Harjumaal Rae vallas Peetri külas.
2001. aastal asutas Tullio Liblik OÜ Roheline Ring, osaledes selle ettevõtte kaudu Eesti esimese tuulepargi rajamisel. 2002. aastal alustas tööd kolmest tuulikust koosnev Virtsu tuulepark, mille koguvõimsus oli 1,8 MW. Kolmest tuulikust kaks kuulusid Rohelisele Ringile ja üks Eesti Energiale. 2005. aastal rajas Roheline Ring Läänemaal Rõustes nelja tuulikuga tuulepargi, mille koguvõimsus oli 8 MW. Tullio Liblik oli investeerimisfirma Saarte Investeeringud kaudu ka Paldiski Tuulepargi osanik. Kokku on Tullio Liblik osalenud viie tänaseni töötava tuulepargi rajamisel. 2007. aastal müüs Tullio Liblik oma osaluse tuuleparkides.
2005. aastal omandas Tullio Liblikule kuuluv investeerimisfirma Saarte Investeering osaluse suuri metallkonstruktsioone tootvas ettevõttes E-Profiil enamusosaluse. 2011. aastal müüs Tullio Liblik oma osaluse ettevõttes E-Profiil.
Alates 2002. aastast on Tullio Liblik kuulunud Kuressaare Ametikooli nõukogusse ning olnud valitud nõukogu esimeheks. 2007. aastast astus Tullio Liblik ka Eesti Kutseõppe Edendamise Ühingu liikmeks ning on olnud aktiivne ettevõtjate ootuste ja vajaduste viimisel kutseõppevaldkonna otsustajateni. Kuressaare Ametikooli nõukogu esimehena on ta algatanud mitmesuguseid õppealaseid projekte ning arendanud ametikooli rahvusvahelist koostööd.
Kogukonna toetamine
Aastatel 2007–2011 toetas OÜ Saarte Investeering Saare maakonna õpilasi ja nende juhendajaid, kes on saavutanud silmapaistvaid tulemusi Eesti ja rahvusvahelistel aineolümpiaadidel ning riigieksamitel. Aasta-aastalt on Saarte Investeering häid tulemusi saavutanud õpilaste toetajate ringi kaasanud uusi ettevõtjaid, kes praeguseni toetusprojekti jätkavad. Alates 2010. aastast on Saarte Investeering stipendiumiga toetanud Kuressaare Täiskasvanute Gümnaasiumi aasta lõpetajat ning samast aastast olnud Saaremaa jalgpalli meistrivõistluste peasponsor.
2012. aastal sõlmis Saarte Investeering koostööleppe Kuressaare Ametikooliga. Leppe järgi paneb Saarte Investeering viie aasta jooksul välja stipendiumi ühele Kuressaare Ametikooli lõpetanud õpilasele, , kes jätkab kõrghariduse omandamist samas valdkonnas Eestis või väljaspool Eestit.
2011. aastal tunnustas SA Innove koostöös Haridus- ja teadusministeeriumi ning Eesti Haridustöötajate Liiduga korraldatud tunnustusüritusel „Eestimaa õpib ja tänab“ Saarte Investeeringu juhataja Tullio Liblikut kui piirkonna parimat hariduse sõpra ja toetajat.
Alates 2010. aastast on Saarte Investeering peasponsorina toetanud Saaremaa jalgpalli meistrivõistluste korraldamist. 2013. aasta 25. novembril allkirjastatud lepingu kohaselt toetab Saarte Investeering peasponsorina veel kolme aasta vältel Saaremaa jalgpalli meistrivõistlusi.
Maadevahetus
2005. aastal Eesti Ekspressi artiklist ajendatuna algatati uurimine looduskaitsealuste maatükkide vahetuse õiguspärasuse ja võimalike korruptsioonikuritegude uurimiseks. 2009. aastal esitas Riigiprokuratuur maadevahetuse protsessi osalistele süüdistuse. Tullio Liblikut süüdistati altkäemaksu andmises. Lisaks Liblikule said süüdistuse Riigikogu liikmed Villu Reiljan ja Ester Tuiksoo, ärimehed Toomas Annus, Einar Vettus ja Tarmo Pedjasaar, maa-ameti endine juht Kalev Kangur ning juriidilised isikud AS Järvevana ja AS E.L.L. Kinnisvara.
2012. aastal mõistis Harju Maakohus maadevahetuse protsessi süüdistatavad õigeks ning mõistis kohtuotsuse jõustumisel riigieelarvest välja süüdistatavate õigusabikulud. 19. juunil 2013 tühistas Tallinna Ringkonnakohus varasema kohtuastme õigeksmõistmise ning mõistis Tullio Libliku süüdi altkäemaksu andmises, karistades teda tingimisi kahe aasta ja kuue kuu pikkuse vangistusega kolmeaastase katseajaga. Tullio Liblik vaidlustas ringkonnakohtu otsuse riigikohtus. 30. juunil 2014 mõistis riigikohus Tullio Libliku lõplikult süüdi ja karistas teda altkäemaksu korduva andmise eest tingimisi vangistusega kaks aastat 5 kuud ja 27 päeva kolmeaastase katseajaga.
Ärivaidlus Suklesega
Saarte Investeering ja MaxKinnisvara alustasid koostööd 2004. aastal Pärnumaal Sauga vallas Hirvepargi elurajooni ehituseks. 2007. aastaks oli valminud 12 maja ning projekt vajas jätkamiseks lisafinantseeringut. MaxKinnisvara omanikud ei soovinud algsele paarikümne tuhande eurosele investeerigule midagi lisada ning seniste koostööpartnerite vahel tekkisid lahkarvamused.
Jätkuvad erimeelsused päädisid 2010. aastal palgamõrva tellimisega. Politsei hoidis tapmise ära ning Andrus Sukles vahistati. Harju Maakohus tuvastas, et Sukles soovis oma endist äripartnerit tappa ning tegi selleks ettevalmistusi, kuid Suklest süüdi ei mõistetud.
Isiklikku
Tullio Liblik on Saaremaa spaahotellide omaniku ja Saaremaa ühe mõjukama endise ettevõtja Prits Libliku (1944–2012) poeg.
Heino Rebane (korvpallitreener)
Heino Rebane (sündinud 24. veebruaril 1958 Kiviõlis) on eesti korvpallitreener.
Ta lõpetas aastal 1976 Tallinna 22. Keskkooli. Ta õppis aastatel 1984–1986 Tallinna Pedagoogilise Instituudi kehakultuuriteaduskonnas.
Ta oli aastatel 1989–1998 Baltika korvpallimeeskonna peatreener.
Oslo börs
Oslo börsil saab kaubelda seal noteeritud aktsiate, fondide osakute (ETF), futuuride, optsioonide, garantiide ja võlakirjadega. Börsil kaubeldakse Norra kroonides.
Oslo börsi järelevalvet teeb Norra Finantsjärelevalve Amet (The Norwegian Financial Supervisory Authority).
Enim kaubeldavate Oslo börsi aktsiatega saab kaubelda ka Nasdaq Nordicu börsil.
Oslo börsi suurus
2020. aasta detsembris tehti Oslo börsil päevas tehinguid keskmiselt 1,2 miljardi euro väärtuses ning börsil noteeritud ettevõtete koguväärtus (turuosa) oli 273 miljardit eurot. See moodustab umbes 9% Euronexti börsi päevasest käibe mahust ja 6% Euronexti börsi turuosast. Aastaga vähenes börsi turuosa 3,8%. Tegemist on Pariisi ja Amsterdami börsi järel suuruselt kolmanda Euronexti börsi sisebörsiga.
31. detsembri 2020. aasta seisuga oli Oslo börsi reguleeritud turul noteeritud 216 ettevõtte aktsiad. Euronext Growthi turul oli noteeritud 69 ettevõtte aktsiad. Euronext Accessi turul ei ole Oslo börsil noteeritud aktsiaid. Börsil on noteeritud 4 ETFi osakud ja 938 võlakirja. Euronexti sisebörside võrdluses paistab börs silma keskmisest väiksema fondide noteerimise poolest.
Aktsiate hinnaliikumisi iseloomustavad indeksid
OBX Total Return Index hõlmab 25 enim kaubeldava ettevõtte aktsiaid Oslo börsil. Indeksis olevad ettevõtteid vaadatakse üle 2 korda aastas.
2020. aastal kasvas indeksi väärtus aasta alguse 843,35 punktilt aasta lõpu 858,86 punktini (+1,8%). Indeksi väärtus oli 2020. aasta kõrgeim 31. detsembril, mil indeksi väärtus oli 899,44 punkti ja madalaim 16. märtsil, mil indeksi väärtus oli 552,33 punkti.
Enim kaubeldud aktsiad
2020. aastal kaubeldi börsil enim järgmiste ettevõtete aktsiatega (käibe alusel, enim kaubeldud aktsia on toodud esimesena):
Rändteater
Rändteater ehk Lavakunsti Ühing "Rändteater" oli aastatel 1926–1928 Tallinnas tegutsenud teatritrupp, mille repertuaaris olid eeskätt sõnalavastused.
Ajalugu
August Sunne eestvedamisel pidasid mitmed näitlejad Vanemuisest lahkumise ja rändteatri loomise plaane. Rändteater koosnes Vanemuisest lahkunud näitlejatest, kes pidasid au sees printsiipe, millele ka Karl Menning oli tuginenud.
Lavakunsti Ühing "Rändteater" registreeriti 14. detsembril 1926. Teater pühendus maarahvale etenduste andmisele. Rändteatri esimene ringreis algas 19. jaanuaril 1927. Mängiti täissaalidele ning oma üllatuseks avastati, et maal ja väikelinnades oli suur nõudmine just tõsisema repertuaari järele. Menule ja innule vaatamata oli noor teater majanduslikes raskustes.
Söe arboreetum
Söe arboreetum on arboreetum Jõgeva maakonnas Jõgeva vallas Tõrve ja Kassivere külas. Ala pindala on 114,6 ha. Ala on kaitse alla võetud.
Rändteater
Ajalugu
Pärast August Sunne lahkumist Rändteatrist hakati rääkima teatri ühendamisest Draamastuudio Teatriga. 1928. aastal ühineski teater Draamastuudio Teatriga (praegune Eesti Draamateater).
Apetlon
Apetlon ([ˈapɛtlon]) on turulinn (Marktgemeinde) Austria Burgenlandi liidumaal Neusiedl am See ringkonnas. See asub Neusiedli järvest (saksa: Neusiedler See; ungari: Fertő tó) ida pool asuvas piirkonnas, mida nimetatakse Seewinkeliks (järvenurk).
Apetlon asub Neusiedler See-Seewinkeli rahvuspargis Neusiedli järve idakaldal. Linn ise asub 120 m kõrgusel merepinnast. Lähedalasuv ala 114 m kõrgusel merepinnast on Austria madalaim paik. Piirkonnale on iseloomulikud laialdased tasandikud ja sootaimestik, mille ümber on palju väikeseid soolajärvi. Lange Lacke (Pikk järv) on umbes neljakümnest läheduses asuvast järvest suurim.
pisi|tühi|Saint Margareti kirik
Ajalugu
Kogukonda on kirjalikult esmamainitud 1318. aastal. 1867. aastal kaotati Austria keisririik ja loodi Austria-Ungari eraldi valitsustega Viinis ja Budapestis. 1898. aastast kasutati Budapesti madjarimeelse poliitika tõttu ungarikeelset külanime Bánfalu.
Pärast Esimest maailmasõda nimetati Burgenlandi Saint-Germaini rahulepingus ja Trianoni rahulepingus Westungarniks (Lääne-Ungari) ja anti 1919. aastal Austriale. 1921. aastast on linn Burgenlandi liidumaa osa. Apetlon on 1991. aastast turulinn. 2001. aasta detsembris kanti Neusiedlersee rahvuspark UNESCO maailmapärandi nimistusse.
Majandus ja taristu
Apetlonis on põhitegevuseks veinitootmine. Linn on ümbritsetud viinamarjaistandustega. Turism on ka oluline. Iga aasta mais tulevad paljud ornitoloogid kõikjalt Euroopast haruldasi linde vaatama. Juba ammu enne rahvuspargi rajamist oli Lange Lacke (Pikk järv) oluline looduskaitseala. Lange Lacke on linna lähedal asuvast umbes neljakümnest soolajärvest suurim. Teaduslike andmete kogumine selle linnustiku kohta algas enam kui 100 aastat tagasi.
Kuldnokkade (Sturnus vulgaris) populatsioon ja viinamarjakasvatajad on vastuolus. Põllumeestel ja viinamarjaistanduste omanikel on põldudel gaasi (butaan) jõul töötavad kahurid ja täielikult programmeeritavad elektroonilised linnutõrjeseadmed, mis hirmutavad linde viinamarjade söömisest. Aga kasutatakse ka võrku, privaatseid veinihoovi valvureid, jahimehi ja lennukeid, et saagist võimalikult palju säästa.
Keel
Apetlonerisch on saksa keele murre, milles on laene ungari keelest.
Marijkalns
Marijkalns (vanasti ka Marijkalna muiža) on küla (mazciems) Lätis Smiltene piirkonnas Rauna vallas.
Küla asub valla keskosas Klampupe jõe ääres. Seal asub Marijkalnsi bussipeatus. Aastail 1999–2021 kuulus küla Rauna piirkonda.
Külas asuv Baložkalni keskaegne kalmistu on muinsusmälestisena kohaliku kaitse all.
Aastal 2007 oli külas 12 elanikku.
Utšalõ
Utšalõ (vene ja baškiiri Учалы) on linn Venemaal Baškortostani Vabariigis, Utšalõ rajooni halduskeskus. Asub umbes 450 km Ufast kagus Lõuna-Uuralite jalamil.
1939. aastal piirkonnas leitud vase-tsingimaagimaardla juurde rajati 1955. aastal maagirikastustehas, mille juurde tekkis mitu töölisasulat. Asulad liideti ja Utšalõ sai linnaõigused 1963. aastal.
Rhagerhis
Rhagerhis on maoperekond.
Klassifikatsioon
Perekonda Rhagerhis klassifitseeritakse roomajate andmebaasis üksainus maoliik :
Levila
Neid võib kohata Põhja-Aafrikas (v.a Guinea lahe äärses piirkonnas ja Tšaadis) ja Lähis-Idas (v.a Türgis ja Jeemenis).
Välislingid
Selles artiklis on kasutatud prantsuskeelset artiklit fr:Rhagerhis moilensis seisuga 29.03.2014.
Hollenstedti ühisvald
Hollenstedt on valdade ühendus (Samtgemeinde) Saksamaal Alam-Saksi liidumaal Harburgi kreisis. Selle keskus on Hollenstedt.
Samtgemeinde Hollenstedti koosseisus on järgmised vallad:
Johan Dahlin
Johan Dahlin (sündinud 8. septembril 1986 Trollhättanis) on Rootsi jalgpallur, kes mängib väravavahina Rootsi kõrgliigaklubis Malmö FF.
Ta alustas klubikarjääri kodulinnaklubis FC Trollhättan.
2005. aastal liitus ta Norra klubiga Lyn. Norra kõrgliigas debüteeris ta 2006. aastal. Lynis oli ta põhiliselt varuväravavahi rollis. 2008. aastal mängis ta laenul Rootsi kõrgliigaklubiga Trelleborgs.
2009. aasta juulis sõlmis ta lepingu Malmöga. Malmöga tuli ta Rootsi meistriks 2010. ja 2013. aastal.
Aastatel 2014–2015 mängis ta Türgi kõrgliigaklubis Gençlerbirliği ja 2015–2017 Taani kõrgliigaklubis Midtjylland.
Rootsi jalgpallikoondises debüteeris Dahlin 24. jaanuaril 2009 sõprusmängus USA vastu. Pärast seda on Rootsi koondises mänginud veel kolmel korral.
Matsi dendraarium
Matsi dendraarium on dendraarium Harju maakonnas Anija vallas Kehra külas Matsi talu juures. Dendraariumi pindala on 1,7 ha. Dendraarium on kaitse alla võetud alates 1989. Dendraarium rajati 1965.
Fezile Dabi ringkond
Fezile Dabi ringkond (kuni 3. maini 2005 Põhja-Free State'i ringkond; inglise keeles Northern Free State District Municipality, afrikaani keeles Noord-Vrystaat-distriksmunisipaliteit) on Lõuna-Aafrika Vabariigis Free State'i provintsis asuv 2. järgu haldusüksus.
Lõuna-Aafrika Vabariigi 2011. aasta rahvaloenduse andmetel oli Fezile Dabi ringkonna elanikest mustanahalisi aafriklasi 86,07%, valgeid 11,45%, värvilisi 1,89%, India või Aasia päritolu inimesi 1,89% ja teisi 0,28%. Sotho keelt pidas emakeeleks 67,32% inimesi, afrikaani keelt 13,83%, koosa keelt 5,96%, suulu keelt 5,64%, inglise keelt 2,50%, viipekeelt 1,42% ja tsvana keelt 1,02%.
A-Rosa Luna
A-Rosa Luna on neljatekiline Saksamaa jõereisilaev, mis on ehitatud Neptun Werfti laevatehases Rostockis 2005. aastal.
Alates 2005. aastast kasutab laevakompanii A-ROSA Flussschiff GmbH A-Rosa Lunat Saksa lipu all Lyoni sadamast 8- ja 12-päevastel kruiisidel Prantsusmaa jõgedel Rhône'i- ja Saône'i-äärsete linnade vahel. Pärast veeskamist pole A-Rosa Luna kodusadamas Rostockis enam olnud.
Katrin Viirpalu
Katrin Viirpalu (sündinud 27. märtsil 1968 Ardus) on eesti raadio- ja teleajakirjanik.
Haridustee
Aastatel 1984–1986 õppis Viirpalu Kose Muusikakoolis muusikat. Lõpetas Kose Keskkooli, hiljem õppis Tartu Riiklikus Ülikoolis ajalugu, mille lõpetas kaugõppes 1996. aastal.
Töökäik
Enne ajakirjandusse siirdumist töötas ta pool aastat Tallinna Pelgulinna polikliinikus registraatori ja Eesti Vabaõhumuuseumis nooremteadurina.
Viirpalu on töötanud uudistelugejana Kuku Raadios ning teinud seal saateid "Tuum" ja "Vox Populi". Kuid tema elutööks on saanud töö Eesti Rahvusringhäälingus eeskätt tele-, aga ka raadioajakirjanikuna. Eesti Televisioonis algas tema karjäär 1995. aastal teadustajana, mille kõrvalt hakkas ta kätt proovima toimetaja ja saatejuhina ka muudes telesaadetes. Ta on juhtinud näiteks telesaateid "Kribu Krabu", "Tere hommikust", "Pühapäevitaja", "Tähelaev", "Jõulutunnel". Ta on konfereerinud laulupidu, jaanuaritormis kannatanute abistamiseks korraldatud heategevuskontserti rahvusooperis Estonia jms.
Hooajast 2009/2010 on ta argipäeviti juhtinud ühe saatejuhina Eesti Televisiooni varahommikust otsesaadet "Terevisioon". 2018. aastal jõudis eetrisse tema neljaosaline saatesari "Minu teine mina", mis rääkis ühiskonnas tunnustatud vanemate ja laste suhetest.
Isiklikku
Tema abikaasa on Mairold Kaus. Nende tütar Iiris Viirpalu on kultuurisemiootik.
Strīķeļi
Strīķeļi on küla (mazciems) Lätis Smiltene piirkonnas Rauna vallas.
Küla asub valla lääneosas. Strīķeļist idas asub Pāvuli kruusakarjäär. Külas on Strīķeļi bussipeatus. Aastail 1999–2021 kuulus küla Rauna piirkonda.
Külas asuv Strīķeļi keskaegne kalmistu on muinsusmälestisena kohaliku kaitse all.
Aastal 2007 oli külas 9 elanikku.
Televisioonimast
pisi|[[Tallinna teletorn (2012)]] Televisioonimast (lühemalt telemast) on terasest või raudbetoonist kõrge ehitis (mast), mille ülemises osas on televisiooniantenn. Kui televisioonimast on ehitatud tornina, siis nimetatakse seda televisioonitorniks ehk teletorniks.
Waltoni maakond
thumb|Waltoni maakonnas asuv Florida osariigi kõrgeim koht Waltoni maakond (Walton County) on maakond USA-s Florida osariigis.
Maakonna halduskeskus on DeFuniak Springs.
Maakonna pindala on 3206 km². Veepindala on 467 km².
Elanike arv oli 2010. aasta rahvaloenduse järgi 55 403. Aastal 2000 oli elanikke 40 601.
Maakonnas asub Florida kõrgeim looduslik koht: Britton Hill (105 meetrit).
Ajalugu
Waltoni maakond moodustati 29. detsembril 1824 Escambia maakonna osast. Maakond on saanud nime Florida territooriumi ministri George Waltoni järgi.
Jesteburgi ühisvald
thumb|Samtgemeinde Jesteburgi paiknemine Harburgi kreisis
Jesteburg on valdade ühendus (Samtgemeinde) Saksamaal Alam-Saksi liidumaal Harburgi kreisis. Selle keskus on Jesteburg.
Samtgemeinde Jesteburgi koosseisus on järgmised vallad:
Jänese matkarada
pisi|Jänese matkarada (november 2011) Jänese matkarada on Tartu vallas asuv matkarada, mis kulgeb osalt mööda Emajõge.
Rada rajati 2000. aastate algul. Raja tegemine maksis 1,2 miljonit krooni.
Craig Breen
pisi|260x260px|Craig Breen Rally Estonial 2018. aastal Craig Breen (2. veebruar 1990 – 13. aprill 2023) oli Iirimaa rallisõitja.
Tema kaardilugeja oli James Fulton. Aastatel 2009–2012 sõitis ta Fordiga ja 2014–2015 Peugeot’ tiimis. 2016 sõitis ta Citroëniga ning aastatel 2019–2021 aastal võistles Craig Breen Hyundai meeskonnas. 2022. aastal lõi ta käe M-Spordiga, kuid 2023. aastal oli ta tagasi Hyundais.
Karjäär
Craig oli Iirimaa rallisõitja Ray Breeni poeg. Ta alustas kardisõiduga 1999. aastal Iirimaal. Rallit hakkas sõitma 2007. aastal, ühendades selle 2008. aastal Euroopas ka kardisõiduga.
2009. aastal jätkas ta ainult ralliga, võisteldes Iirimaa, Suurbritannia ja rahvusvahelisel Fiesta Sporting Trophies rallidel, võites kõigil meistritiitli. Seejärel võitis ka Fiesta Sport Trophy International Shootout ralli ja sõlmis kaheteistkuulise lepingu M-Spordiga. Nende tulemuste eest krooniti Breen Iirimaa aasta nooreks rallisõitjaks ja sai Billy Colemani auhinna.
2010. aastal debüteeris ta Ford Fiesta S2000-ga nii Briti autoralli meistrivõistlustel kui ka Iirimaa asfaltralli meistrivõistlustel. WRC-sarja 2010. aasta Soome rallil saavutas Breen üldarvestuses 17. ja Walesi rallil 12. koha.
2011. aastal võistles Breen Ford Fiesta R2 roolis. Ta võitis oma esimese Junior World Rally Championsh sarja võistluse Saksamaa rallil ja seejärel tuli esikoht Walesi rallil.
Super 2000 autoralli MM-sarjas Ford Fiesta S2000 roolis võistles Breen 2012. aastal. Ta võitis ralli avaetapi Monte Carlos ja oli liider ka pärast teist etappi Rootsis.
2012. aasta juunis hukkus Intercontinental Rally Challenge’i viiendal osavõistlusel Targa Florio rallil toimunud õnnetuses Breeni kaassõitja Gareth Robert.
2013. aastal sõlmis Peugeot Breeni ja tema kaassõitja Paul Nagle'iga lepingu "Peugeot Rally Academy". Breen oli ERC ralli sarjas edukas, saavutades hooaja jooksul viis poodiumikohta ja lõppkokkuvõttes 3. koha, jäädes teisest kohast maha vaid nelja punktiga.
Breen võitis oma esimese ERC sarja Akropolise ralli Kreekas 2014. aastal, sõites Peugeot 208 T16-ga.
Ta võistles 2016. aastal Citroën Total World Rally Teami koosseisus, startides osadel WRC-rallidel. Oma esimese poodiumikoha – kolmanda, sai ta 2016. aasta Soome rallil. Oma järgmise poodiumikoha sai ta 2018. aasta Rootsi rallil, tulles ralli kokkuvõttes teiseks.
Aastatel 2019–2020 startis ta üksikutel WRC sarja rallidel, kuid tuli Rally Estonial 2020. aastal teisele kohale Ott Tänaku järel.
2021. aasta oktoobris teatati, et Breen liitub M-Sport World Rally Teamiga nende 2022. aasta hooaja esisõitjana. Ta sõitis koos Adrien Fourmaux' ja Gus Greensmithiga kõigil 13 etapil, tulles parima kohaga kolmandaks Monte Carlo rallil.
Enne 2022. aasta Kataloonia rallit sai Breeni uueks kaassõitjaks James Fulton pärast seda, kui tema kauaaegne kaassõitja Paul Nagle teatas, et lõpetab karjääri.
Oma viimasel WRC-rallil 2023. aastal Rootsis sai ta Ott Tänaku järgi teise koha. Craig Breen ralli MM-etapivõite ei saanud, kuid tuli teisele kohale viiel WRC-sarja rallil.
Hukkumine
Graig Breen suri 13. aprillil 2023. aastal 33-aastasena pärast avariid, mis toimus tema Hyundai i20 N Rally1 ralliautoga 2023. aasta Horvaatia ralli testikatsel. Breeni auto sõitis vasakpoolse esiosaga kohaliku aja järgi kell 12.40 Stari Goluboveci ja Lobori vahelisel teel vastu posti, põhjustades juhile surmavaid vigastusi. Breeni kaassõitja James Fulton ei saanud vigastada. pisi
Rahvasprindi karikavõistlused
Rahvasprindi karikavõistlused on Eesti autospordi karikavõistlused amatööridele. Võistlusi korraldab Eesti Autospordi Liit koos spordiklubidega. Võistlused koosnevad kuni kümnest etapist.
Etapid
2019 sõidetakse järgmised etapid:
Walace
Walace Souza Silva (tuntud lihtsalt kui Walace; sündinud 4. aprilll 1995 Salvadoris) on Brasiilia jalgpallur, kes mängib kaitsva poolkaitsjana Itaalia esiliigaklubis Udinese.
Brasiilia kõrgliigas debüteeris ta 2014. aastal Grêmio meeskonnas. 2016. aastal võitis ta klubiga Brasiilia karikavõistlused.
2017. aasta jaanuaris sõlmis Walace lepingu Saksamaa kõrgliigaklubiga Hamburger SV. Hooajal 2018/19 mängis ta Saksamaa kõrgliigaklubis Hannover 96.
Alates hooajast 2018/19 on Walace mänginud Udineses.
2016. aasta suveolümpiamängude jalgpalliturniiril võitis Walace Brasiilia olümpiavõistkonnaga kuldmedali. Brasiilia jalgpallikoondises debüteeris ta sama aasta alagrupimängus Haiti vastu.
Mark Schwarzer
Mark Schwarzer (sündinud 6. oktoobril 1972 Sydneys) on Austraalia eninde jalgpallur, väravavaht.
Klubikarjääri lõpetas ta 2016. aastal Leicester Citys.
Aastail 1993–2013 mängis ta Austraalia jalgpallikoondises 109 korda, mis teeb temast kõige enam koondisemänge pidanud Austraalia jalgpalluri. Ta esindas koondise koosseisus Austraaliat 2006. ja 2010. aasta MM-il.
Evoim Verhoustinski
Evoim Verhoustinski (ka Eufimi Verhoustinski; 1. aprill 1821 Värska – 27. oktoober 1898 Lähte) oli Liivimaa kubermangu õigeusu vaimulik.
17. detsembril 1843 pühitseti ta diakoniks ja seejärel preestriks.
16. märtsil 1893 ülendati ta ülempreestriks.
Ta oli Tartumaa praost.